– Иҫәпкә алыусының эше еңелдән түгел. Ул билдәле бер һандағы хужалыҡтарҙы үтергә, иҫәпкә алыуҙы ойоштороу инструкцияһын һәм документтарҙы тултырырға һәм халыҡ тураһында мәғлүмәттәр йыйғанда планшет менән файҙалана белергә тейеш. Бынан тыш, респондентты һөйләшеүгә ылыҡтырырға һәм уның менән уртаҡ тел таба белеү ҙә кәрәк. 18 октябрҙән иҫәпкә алыусылар халыҡ менән эшләй башланы, фатир һәм йорттар буйлап йөрөй. Улар “Дәүләт хеҙмәте” порталы йәки иҫәпкә алыу участкалары аша сарала ҡатнашмаған кешеләрҙән һорау алалар, – тип аңлатма бирҙеләр республика статистика хеҙмәтенән.